Luoteinen maakunta (Sierra Leone)

Luoteinen maakunta (engl. North West Province) on yksi Sierra Leonen viidestä maakunnasta. Sen väkiluku on 1 186 050 (2021) ja pinta-ala 13 527 km². Maakunnan pääkaupunki on Port Loko, joka sijaitsee samannimisessä piirikunnassa. Maakunta rajautuu pohjoisessa Guineaan kuuluviin Mamoun ja Kindian alueisiin, idässä Pohjoiseen maakuntaan, etelässä Eteläiseen maakuntaan ja lounaassa Läntiseen alueeseen. Maakunta kuului vuoden 2017 alueuudistukseen asti Pohjoiseen maakuntaan. Näiden yhteisväkiluku oli noin 2,5 miljoonaa ja pinta-ala 35,936 km². Elinkeinot Maakunnan tärkeimpiä elinkeinoja ovat maatalous ja karjanhoito. Kala on tärkeä proteiinin lähde, ja sitä saa muun muassa Bankasoka- ja Rokel-joista. Nämä kaksi jokea muodostavat yhdistyttyään Sierra Leone -nimisen estuaarin, joka on koko Afrikan suurin luonnonsatama. Estuaarissa on monipuolinen luonto: sen rannikolla kasvaa noin 20% Sierra Leonen mangrovesuosta, ja se on monelle vesilinnulle pesintäpaikka. Se on Ramsar-alue. Maaperässä esiintyy muun muassa kultaa, rutiilia, alumiinia ja sen raaka-ainetta, bauksiittia. Kaivostoiminta on mitätöntä, mutta jotkut saattavat tienata osan elannostaan kaivannaisilla. Maakunnan eteläosassa Lungin kaupungissa sijaitsee Lungin kansainvälinen lentoasema (IATA: FNA, ICAO: GFLL), joka on ainoa laatuaan koko maassa. Se on merkittävä työllistäjä. Aluejako Luoteinen maakunta jakautuu kolmeen piirikuntaan. Niistä väkirikkain on Port Loko, jossa on maakunnan pääkaupunki Port Loko sekä suurin kaupunki Lunsar. Lisäksi maakunnassa on 37 päällikkökuntaa (engl. chiefdom). Piirikunnat Kambia (367 699 as.) Karene (290 313 as.) Port Loko (528 038 as.) Päällikkökunnat Kambia Magbema Mambolo Samu Gbinle Dixon Tonko Limba Bramaia Khonimakha Masungbala Tala-Munu Port Loko Bureh Kasseh Maconteh Bake-Loko Maforki Lokomassama Kamasondo Kaffu Bullom Marampa Koya Masimera Thainkatopa Makama Karene Tambakha Simibungie Tambakha Yobangie Gbanti Libeisaygahun-Gombagu Mafonda Makerembay Sanda Tendaren Sanda Magbolonto Sella Limba Sanda Loko Buya Romende Safroko Dibia Väestö Luoteisen maakunnan väkiluku oli vuoden 2021 väestönlaskennassa 1 186 050, josta miehiä oli 589 474 ja naisia 596 576. Väestötiheys oli 87.68 as/km². Väestönkehitys Lähteet